अंचित, अक्षत और ईशान को बढ़त
इंदौर | एमरल्ड हाइट्स इंटरनेशनल स्कूल की मेजबानी में गुरुवार से 61वीं राष्ट्रीय शालेय शूटिंग स्पर्धा के मुकाबले शुरू हो गए। शाम के सत्र से आरंभ हुए पीप साइट एयर रायफल के अंडर-19 वर्ग के मुकाबलों में अंचित (तेलंगाना) 386, रोहन कपूर (दिल्ली) 383, नीतिश सिंह चंदेल (आईपीएससी ) 376 पाइंट हासिल कर आगे चल रहे हैं। 17 वर्ष पीप साइट के ही मुकाबले में अक्षत सिंह देवल (राजस्थान) 387, अविनाश (यू.पी.) 386 तथा नीतेश कुमार भाटी (आईपीएससी ) 377 पाइंट लेकर अपने ग्रुप में बढ़त कायम की हैं। अंडर 14 वर्ग पीप साइट में ईशान बंसल (पंजाब) 378, पारूल पंडित (पंजाब) 374 तथा वैद्य (गुजरात) 400 में से 365 पाइंट के साथ बढ़त बनाए हुए हैं। स्पर्धा का विधिवत शुभारंभ शुक्रवार को सुबह 10 बजे मेजर जनरल विपिन पुरी के मुख्य आतिथ्य में होगा।
hin_Deva hin_Deva